ایقلیم دییشیکلیگیندن قایناق‌لانان ایستی لیک آرتیمی‌نین اوشاق‌لاردا یئترسیز قیدالانمایا سبب اولدوغو بیلدیریلدی.
" Phys.org " سایتیندا یئر آلان خبره گؤره، امریکانین ورمونت بیلیم یوردوندان آراشدیرماجیلار نتیجه‌لری "Environmental Research Letters"  ژورنالیندا درج اولونان آراشدیرمادا آسیا، افریقا و گونئی امریکا-داکی  19 اؤلکه‌ده یاشایان 107 مین اوشاغین گونده‌لیک قیدالانماسینی آراشدیریب‌لار.
تدقیقاتچی‌لار ایقلیم دییشیک‌لیگی سببیندن اورتا ایستی لیک و یاغیش آرتیمی‌نین اوشاق‌لارین قیدا موختلیف‌لیگینی آزالدیغینی معین ائدیب‌لر.
تدقیقاتین نتیجه‌لرینه گؤره، ایقلیم دییشیکلیگیندن ان چوخ تأثیرلنن اؤلکه‌لرده 5 یاشینادک اوشاق‌لار ات، سود، بالیق، پاخلا‌لی‌لار، دن‌لی بیتکی‌لر و گؤیرتی‌لردن عبارت 10 محصول‌دان اورتا حسابلا 3،2 مصرف ائده بیلرلر.
بو اؤلکه‌لرده 5 یاشینادک هر اوچ اوشاق‌دان بیری دمیر، سینک، فولیک اسیدی، آ و د ویتامین‌لری کیمی اوشاق‌لارین بؤیومه‌سی اوچون کریتیک میکروبئسینلری آلامیر.
بمت-نین معلومات‌لارینا گؤره، 2019-جو ایلده 5 یاشینادک 144 میلیون اوشاق قیدالانما و 47 میلیون اوشاق خرونیکی ضعیف قیدالانما سببیندن جدی سویه‌ده ضعیف‌لیک‌دن اذیت چکیب.
